Rajk var blant annet ansvarlig for oppbyggingen av det hemmelige politiet ÁVH. Han kom imidlertid på kant med Ungarns leder Mátyás Rákosi og ble i 1949 anklaget for å være spion for Josip Tito og andre fiktive forbrytelser. I den farseaktige rettssaken samme høst tilsto Rajk alle påstander, og ble dømt til døden for sine påståtte forbrytelser. Dødsdommen ble fullbyrdet et par uker etter rettssaken.